 கிட்டினால் ராமா, கோவிந்தா; கிட்டாவிட்டால் ஒன்றும் இல்லை.  கிடக்கிறது எல்லாம் கிடக்கட்டும்; கிழவனைத் தூக்கி மனையில் வை.(கிழவியை, கிழவனை எடுத்து மடியில் வைத்துக்கொள்)  கிடக்கிறது எல்லாம் கிடக்கக் கிழவியைத் தூக்கி மனையில் வைத்தாளாம்.  கிடக்கிறது ஒட்டுத் திண்ணை; கனவு காண்கிறது மச்சு வீடு.  கிடக்கிறது கிடக்கட்டும்; கிழவனையும் கிழவியையும் உள்ளே விடுங்கள்.  கிடக்கிறது குட்டிச்சுவர்; கனாக் காண்கிறது மச்சு வீடு. (மச்சு மாளிகை.)  கிடந்த கிடைக்கு நடந்த நடை மேல்.  கிடந்த பசியைக் கிள்ளிக் கிளப்பினானாம்.